b'\n_START_ARTICLE_\nNepodno\xc5\xa1ljiva lako\xc4\x87a postojanja\n_START_SECTION_\nRadnja\n_START_PARAGRAPH_\nKnjiga opisuje Prag 1968. godine, \xc5\xbeivote intelektualaca i umjetnika u \xc4\x8de\xc5\xa1kom dru\xc5\xa1tvu tijekom komunisti\xc4\x8dke ere, Pra\xc5\xa1ko prolje\xc4\x87e i ulazak sovjetskih trupa u zemlju. Likovi su Toma\xc5\xa1, uspje\xc5\xa1ni kirurg, njegova supruga Tereza, fotograf, mu\xc4\x8dena mu\xc5\xbeevljevim nevjerstvima, Sabina, slobodni umjetnik i Toma\xc5\xa1eva ljubavnica, Franc, profesor na \xc5\xa1vicarskom sveu\xc4\x8dili\xc5\xa1tu i Sabinin ljubavnik, Simon, Toma\xc5\xa1ev sin iz prethodnog braka._NEWLINE_Dvije glavne teme ovog djela su te\xc5\xbeina i lako\xc4\x87a. Toma\xc5\xa1 i Sabina su u stalnoj potrazi za trenutnim zadovoljstvima, nevezani ni za \xc5\xa1ta, slobodni u potpunosti. Oni su inkarnacija lako\xc4\x87e. Nasuprot lako\xc4\x87i, te\xc5\xbeina se vezuje za bi\xc4\x87a i principe, ona je moralna, a njena inkarnacija su Tereza i Franc.\n_START_SECTION_\nEkranizacija\n_START_PARAGRAPH_\nNesnesiteln\xc3\xa1 lehkost byt\xc3\xad je 1988. re\xc5\xbeirao Philip Kaufman u istoimenom filmu, (engl. The Unbearable Lightness of Being). Glavnu ulogu, Toma\xc5\xa1a, odigrao je Daniel Day-Lewis, ulogu Tereze Juliette Binoche a Sabinu je ovjekovje\xc4\x8dila Lena Olin. U drugim ulogama se pojavljuju Stellan Skarsg\xc3\xa5rd i Erland Josephson.'